c aldar v va vn
Van joffr luytgarden van
raetshoven
Het sijn comen in rechte voer meye ende scepene van loven loffrouwe
luytgart van raetshoven dochter hnballoys wilen van raetshoven ridders
in deen side ende jan van raetshoven natuerlic sone jans van raetshove
brueder der voirs joffr luytgarden die ovmids vonisse van scepenen
brieven van loven beleidt es tot den goeden des selfs jans sijns vader
in dand side daer de voirs joffr luytgart een aensprake dede ten
voirs janne wt den bastart Seggende dat de voirs jan van
raetshoven hoe ongebruyc dade met sine beleide van alrehanden
goeden gelegen te raetshoven te nederwynde ende daer omtrent also
vro als die erve of eygen sijn mar tot den leengoeden en vermat sij
hoer gheens rechts gekent hoer die erfgoede en eygengoede bleven
sijn vanden voirs wilen hn balloy hoen vader die sij na sijn doet vsocht
hadde yesch en versochte daer af te hebben deylinge hoers kints ge
deelte na de doet hoers vader en hoepte dat hoer dat werden
soude en keerde hoer des ten scepenen wt dat sijs hoer dade een
vonisse Op dwelke de voirs jan seggen dede dat de voirs luycgt
de voirs goede hadde doen becomen ende rasten en meynde dat sijn
goede ontrasteert souden sijn eer hi op hoe aensprake vand antworden
antwerden soude daer op dat de scepen gemaent vanden voir meye
wijsden voer een vonisse dat hi der voirs joffr luytgarde antworden
soude op alsulken aensprake als sij te hemwt gedaen hadde Also dat
de voirs jan doen seggen dede niet worden dat de voirs h balloy der
voirscr joffr luytgarde seker somen van gelde gemaect hadde
daer voer dat hi hoer bewisinge hadde gedaen van alrehande
goeden en dat de selve jan sijn vader die goede lange jare
beseten hadde hoepte en meynde mids den redene voirs dat hi
in sine beleide gehoude soude werden en dat hem de voirsc
goede volgen souden Op dwelke de scepene van loven gemaent
vanden meye van loven wijsden ende setten met hoen vonisse
beide ptien voe de hen en hove daerme die goede af houden
es om aldaer malc jegen anden recht te neme en te gheve
Behoudelijc den selven janne van raegshoven den bastart dat
hem en sinen beleide sijns vader goede volgen souden pntib
albus rike grave bove vynck ja xv ano xxi